M E G H Í V Ó - EINLADUNG - INVITATION
A MAFITT 2008. évi közgyűlésére

 május 24-én szombaton délelőtt 10 órára

Helyszín: a Hotel Unió konferenciaterme
(Budapest VII. Dob u.-Hársfa u. sarok, szemben a Bélyegmúzeummal)

Javasolt napirend / Tagesordnung / Agenda:

1. Elnöki köszöntő, megemlékezés az elhunyt tagokról (dr. Szilágyi Pál, Gary Ryan, Emil Capellaro) - kimentések (bejelentések, igazolt távollétek: dr. Somogyi Tamás, Szabó Jenő, Cserni György, Gudlin Tamás stb.).
2. A két jegyzőkönyvvezető és a hitelesítők megválasztása, szavazatképesség megállapítása (az aktuális hazai taglétszám 55 fő, a szavazóképes létszám 28 fő), a napirend elfogadása (az esetleges módosító javaslatok figyelembe vételével). Szavazatszámláló bizottság (tekintettel a Gervay-alapítvány kuratóriumi tisztújításra, csak érintettség nélküli tagok jöhetnek szóba) felkérése és megszavazása. 
3. Beszámoló a 2007/2008-as időszakról (Visnyovszki Gábor). Tájékoztatás a további nyári-őszi, valamint 2009. évi jubileumi és egyéb programokról (a még meg nem tartott székfoglalók felsorolása), az örökös tagnévsor kiosztása a tagság részére.
4. Pénzügyi beszámoló és ellenőri jelentés (Bondor László, Fülöp Sándor). A meghívó kiküldése idején Bondor László kórházban van, lehetséges, hogy Fülöp S. fogja helyettesíteni. 
5. Beszámoló a Gervay-alapítvány 2007/2008. évi munkájáról (Czirók Dénes kuratóriumi elnök).

6. A Gervay-díjak és a Bér Andor vándordíj átadása.

7. A beszámolók megvitatása és elfogadása, hozzászólások, javaslatok, szavazás a Gervay-alapítvány kuratóriumának felmentéséről.

8. Jubilánsok köszöntése (70 éves, ill. a feletti kerek - 5 éves - évfordulósok): 
      Király Tibor (70), dr. Titsch Endre (80), Gróf László (70), Pierre Vattepain (70), 
      dr. Lovász András (80), dr. Perneczky László (70), Horváth Lajos (70), Jozef Korený (70), 
      Dr. Juraj Pálka (70), dr. Kovács Géza (75).
9. Az új tagokra beérkezett javaslatok ismertetése (Visnyovszki Gábor), szavazólapok kiosztása

10. A 2007. évi közgyűlés döntése szerint megalakult bizottság által összeállított és a meghívó mellékleteként kiküldött nyilatkozat megvitatása.
11. A Gervay-alapítvány tisztújítására vonatkozó elnökségi, ill. bizottsági javaslat szóbeli kiegészítése, a Gervay-alapítvány kuratóriuma újraválasztási menetének ismertetése (dr. Rill Attila) - a szavazólapok kiosztása és ellenőrzése.
12. Szavazás a Gervay-alapítvány kuratóriumi tagjairól, ill. az új tagok felvételéről.
K Á V É S Z Ü N E T (szavazatszámlálás)
13. A szavazás eredményének ismertetése (szavazatszámláló bizottság)
14. Egyebek, a MAFITT tevékenységével kapcsolatos vélemények, javaslatok, indítványok a tagság minél aktívabb részvételére a társaság életében stb. 
15. A határozati javaslat megfogalmazása, elnöki zárszó.
Megjelenésére és aktív részvételére számítunk! 

                                                                                            a MAFITT elnöksége

Kérjük tagjainkat, hogy akik még mindig nem adták le fényképüket és filatéliai „életrajzukat” a MAFITT honlapja részére, ezt szíveskedjenek a közeljövőben megtenni. Aki E-mail címmel rendelkezik, szíveskedjék a jelenléti ívre beírni. Ha a továbbiakban erre a címre a MAFITT körleveleit is küldhetjük, kérjük az E-mail címet aláhúzni. 
Tagdíjfizetésre a helyszínen is mód van. A tagdíj mérséklésére, ill. elengedésére (méltányosság) lehetőség van, ebben a kérdésben tagjainknak az elnökséghez kell fordulniuk. 
